kardosdrur/scandi-wiki huggingface dataset:
Rungsted Gymnasium

Rungsted Gymnasium er et dansk gymnasium, der er beliggende i Hørsholm. Elevtallet var i august 2020 792.

Skolen blev grundlagt af E. Skovgaard-Petersen som Rungsted Kostskole i 1900. Skolen lå dengang på Vallerød Banevej. Først fra 1906 tilbødes studentereksamen. I 1920 blev skolen overtaget af staten og skiftede navn til Rungsted Statsskole. Underskolen blev udskilt til Rungsted private Realskole.

Gymnasiet flyttede ind i de nuværende bygninger på Stadion Allé i 1976. I 1986 blev skolen overtaget af Frederiksborg Amt og fik sit nuværende navn, Rungsted Gymnasium. Siden 2007 har skolen været en selvejende institution. De nuværende bygninger er tegnet af arkitekt Børge Nagel fra Mangor & Nagel Tegnestue, Frederikssund.

Rektorer 

 1900-1920 Einar Skovgaard-Petersen (1869-1942), skolebestyrer og -ejer
 1920-1939 Einar Skovgaard-Petersen, rektor (efter at have solgt skolen til staten)
 1939-1943 Paul Hugo Bohn (1891-1954)
 1944-1961 Poul Peter Outzen Boisen (1894-1983)
 1961-1976 Svend-Erik Grange (1915-1976)
 1976-2001 Leo Bresson (1941-2010)
 2001-2018 Mogens Hansen
 2018 - Ruth Kirkegaard

Kendte studenter 

 1909: Povl Winning Toussieng, læge
 1911: John Christmas Møller, politiker og tidl. minister
 1921: Axel Lerche, filmdirektør
 1924: Georg Buchreitz, forfatter, rektor og politiker
 1930: Paul Jorck-Jorckston, officer
 1937: Erling Bjøl, historiker, politolog og journalist
 1942: Torben W. Langer, redaktør
 1943: Svend Ellehøj, historiker
 1946: Eigil Steffensen, forfatter
 1951: Ole Bostrup, kemiker, rektor
 1952: Henning Grove, tidl. minister
 1954: Peter Steen, skuespiller
 1955: Sven Skovmand, politiker og journalist
 1957: Christian Kampmann, forfatter
 1958: Carl Henrik Koch, filosof og videnskabshistoriker
 1958: Lone Dybkjær, tidl. minister
 1959: Bodil Nyboe Andersen, tidl. nationalbankdirektør
 1960: Jytte Hilden, tidl. minister
 1961: Finn Ejnar Madsen, psykolog
 1962: Ulrik Federspiel, tidl. departementschef og topdiplomat
 1963: Børge Dahl, højesteretspræsident 2010-14
 1967: Peter Schütze, Privatbankens direktør
 1970: Jóannes Eidesgaard, folketingsmedlem, lagtingsmedlem, sundhedsminister, finansminister og lagmand på Færøerne
 1972: Michael Dithmer, departementschef
 1972: Johan Reimann, politidirektør
 1972: Peter Norsk, professor og politisk debattør
 1976: Ulla Kjær, kunsthistoriker og museumsinspektør
 1979: Michael Carøe, crooner og tv-vært
 1980: Christian Jungersen, forfatter
 1980: Niels Holck, forfatter og anklaget af den indiske stat for terror
 1981: Thomas Lykke Pedersen, borgmester i Fredensborg Kommune
 1991: Mette Walsted Vestergaard, journalist og nyhedsoplæser
 1999: Morten Green, landsholdsspiller i ishockey
 2000: Jonas Høgh-Christensen, olympisk medaljevinder i sejlsport
 2014: Michelle Gatting, racerkører

Referencer

Eksterne henvisninger 
 Rungsted Gymnasiums hjemmeside
 På sporet af den tabte tid – Skolens historie

Etableret i 1900
Gymnasier i Danmark
Gymnasium
Bygninger, konstruktioner og anlæg i Hørsholm Kommune
Karin Løhde

Karin Løhde (født 8. februar 1948) er en dansk kunsthandler og politiker, der var borgmester i Birkerød Kommune i perioderne 1989-1990 og 1994-1998, valgt for partiet Venstre.

Karin Løhde er handelsuddannet og har bl.a. arbejdet i Ministerrådet i Bruxelles og som sekretær i Arbejdsministeriet. Hun blev i 1986 valgt som 1. suppleant til byrådet i Birkerød for Venstre. Karin Løhde bestred posten som borgmester i Birkerød Kommune af to omgange. Hun overtog første gang borgmesterposten midt i perioden fra Bent Pedersen i 1989 og sad frem til 1990. Anden gang hun blev valgt som borgmester var for perioden fra 1994 til 1998. Året efter forlod hun politik.

I dag driver hun forretningen Porcelænskælderen, der handler med håndmalede stel fra Royal Copenhagen og Bing & Grøndahl. Forretningen er beliggende i Læderstræde, Indre By, København.

Karin Løhde er mor til MF Sophie Løhde.

Kilder 

Borgmestre fra Venstre
Personer fra Birkerød
Kunsthandlere fra Danmark
Beredskabskommission

En beredskabskommission er et organ, der varetager den umiddelbare forvaltning af det kommunale redningsberedskab.

Ifølge § 9 i beredskabsloven er skal alle kommunalbestyrelser nedsætte en beredskabskomission. 

Beredskabskommissionen består typisk af borgmesteren, der er født formand, den lokale politimester, en repræsentant for redningsberedskabet samt 3 øvrige medlemmer, der ikke behøver være medlem af kommunalbestyrelsen.

Danmarks politik
Kommission
Trailer Park Boys

Trailer Park Boys er en canadisk mockumentary komedieserie skabt af Mike Clattenburg.

Handling 
Trailer Park Boys foregår i den canadiske trailerpark Sunnyvale i Nova Scotia og følger de tre venner Ricky, Julian og Bubbles i deres forsøg på at skaffe penge til at ryge hash, drikke sprut og drive den af. Men gang på gang bliver de trodset af deres ærkefjende, Jim Lahey, Sunnyvale Trailer Parks inspektør og dennes assistent og elsker Randy.

Karakterer 
 Ricky (Robb Wells)
 Julian (John Paul Tremblay)
 Bubbles (Mike Smith)
 Jim Lahey (John Dunsworth)
 Randy (Patrick Roach)
 J-Roc (Jonathan Torrens)
 Cory og Trevor (Cory Bowles og Michael Jackson)
 Ray (Barrie Dunn)
 Lucy (Lucy Decoutere)
 Sarah (Sarah E. Dunsworth)
 Barbara Lahey (Shelley Thompson)
 Trinity (Jeanna Harrison-Steinhart)

Oprindelse 
Instruktør og skaber af serien Mike Clattenburg lavede i 1995 en ti minutters kortfilm, The Cart Boy, om en mand der lever af at stjæle indkøbsvogne fra det lokale indkøbscenters parkeringsplads. Cart Boy blev spillet af Mike Smith og var den figur der senere skulle blive til Bubbles. Også skuespillerne Robb Wells og John Paul Tremblay var med i Cart Boy, men portræterede to centervagter i stedet for deres senere forbryderiske personaer. 
I 1999 instruerede Mike Clattenburg en film kaldet Trailer Park Boys i sort-hvid. Filmen handlede om de to småforbrydere Ricky (Robb Wells) og Julian (John Paul Tremblay), der bliver fulgt af et kamerahold for at få deres liv dokumenterede. Filmen var med til at etablere en tidlig version af det univers hvor Trailer Park Boys-serien senere fandt sted, med mange af de samme figurer.

Stil 
Trailer Park Boys er optaget som en dokumentar, en såkaldt mockumentary. Figurerne i trailerparken kender til kameraholdets eksistens og på denne måde lægger Trailer Park Boys sig op ad lignende mockumentaries som The Office og Team Easy On. Som i de andre serier forsøger figurerne forgæves at ændre adfærd foran kameraerne og ofte bliver kameraholdet en uvillig deltager i handlingen. Illusionen om at det i virkeligheden er en dokumentar og at figurerne er rigtige har betydet at skuespillerne har optrådt som deres karakterer ved offentlige arrangementer og talk shows m.m.

Improvisation 
Manuskripterne for de enkelte episoder fungerede mere som guidelines for skuespillerne til handlingsforløbet, ligesom i lignende serier som Curb Your Enthusiasm og den amerikanske udgave af The Office. I stedet lod man det være op til de enkelte skuespillere hvordan og hvilke replikker der optrådte. Dette betød at skuespillere i biroller fik chancen for at markere sig, hvilket gjorde at figuren Bubbles (Mike Smith) hurtigt avancerede fra birolle til en af de tre hovedroller.

Se også 
 Trailer Park Boys: The Movie
 Trailer Park Boys-episoder
 Liste med Trailer Park Boys-figurer

Eksterne henvisninger 
 
 Trailer Park Boys på DR2:
Mike Clattenburg

Mike Clattenburg er en canadisk instruktør, producer, skuespiller og manuskriptforfatter, bedst kendt som skaberen af TV-serien Trailer Park Boys.

Udvalgt filmografi 
 Trailer Park Boys: The Movie (2006)
 Trailer Park Boys: Countdown to Liquor Day (2009)
 Trailer Park Boys: Don't Legalize It (2014)

Tv-serier 
 Trailer Park Boys (2001-2008; 2014-)

Eksterne henvisninger 
 

Filminstruktører fra Canada
Manuskriptforfattere fra Canada
Tv-producenter
Skuespillere fra Canada
Tjek fødselsår
Nordøstsjælland

Nordøstsjælland er i geografisk henseende den del af øen Sjælland, der ligger øst for Isefjorden og nord for Stevns, det vil sige Nordsjælland medregnet Hornsherred og Køge Bugt-området.

Nordøstsjælland svarer til det område, der før kommunalreformen i 2007 omfattede:
 Københavns Kommune,
 Frederiksberg Kommune,
 Frederiksborg Amt,
 Københavns Amt,
 Roskilde Amt,
og som efter den foregående kommunalreform i 1970 betegnedes som Hovedstadsområdet.

Områdets afgrænsning må ses i lyset af flere forhold:
 geometrisk svarer det nogenlunde til den fjerdedel, der udskilles af to linjer angivende midtlinjen mellem øens nordligste og sydligste henholdsvist vestligste og østligste punkt,
 landskabeligt er området – takket være Isefjordens dybe indskæring og Køge Bugts indgående bue – forholdsvis velafgrænset fra øens øvrige dele, ligesom skov her er mere fremtrædende end øens andre egne,
 bebyggelsesmæssigt udgør området Hovedstadens gamle indflydelsesområde, med de gamle købstæder Helsingør, Hillerød, Frederikssund, Roskilde og Køge som endepunkter i de "byfingre", som København lod strække ud over landskabet.

Eksterne henvisninger 
 Geografisk Tidsskrift, Bd. 84 (1984): Changes in regional employment in Denmark in the seventies
 Geografisk Tidsskrift, Bd. 11 (1891-1892): Strandlinjens Forskydning ved det nordøstlige Sjællands Kyster
 Historisk Tidsskrift, Bd. 11, rk. 3 (1950-1952): Skansk Indvandring til Sjælland i Slutningen af 1600-tallet 
 Historisk Tidsskrift, Bd. 9, rk. 1 (1918-1920): Kronens Mageskifter under Frederik 2.

Sjællands geografi
Trailer Park Boys: The Movie

Trailer Park Boys: The Movie også kendt som The Big Dirty er en canadisk komediefilm fra 2006 baseret på den canadiske komedieserie Trailer Park Boys. Filmen var nomineret i tre kategorier ved uddelingen af Genie-priserne i 2007, bl.a. i kategorien bedste film.

Eksterne henvisninger 
 

Canadiske film fra 2006
Komediefilm
The Movie
Film instrueret af Ivan Reitman
Avance (økonomi)

Avance er betegnelsen for hvor meget man tjener på en vare eller ydelse. Avancen kan beskrives i procent og kr og øre. Avance er et synonym "fortjeneste". 

Hvis en butik indkøber en vare til 10 kr. og sælger den for 30 kroner er avancen således 20 kr.

Erhvervsøkonomi
Mike Smith

Mike Smith (født 27. august 1972 i New Glasgow, Nova Scotia) er en canadisk skuespiller bedst kendt som Bubbles i den canadiske tv-serie Trailer Park Boys.

Eksterne henvisninger 
 

Skuespillere fra Canada
Browning M2

Browning M2 er et bæltefødet, luftafkølet tungt maskingevær (TMG) i kaliber .50 BMG, fremstillet af den amerikanske fabrikant Browning i slutningen af 1. verdenskrig. Det blev sat i produktion fra 1921. Geværets nuværende form blev udviklet i 1933 og det er fortsat i produktion. Det har været med i adskillige af verdens konflikter startende med 2. verdenskrig. 

Geværet bruges i det danske forsvar under betegnelsen TMG M/2001 (tungt maskingevær model 2001 modificeret model, som gør våbnet mere brugervenligt). Det bruges i alle tre værn. Geværet har en maksimal rækkevidde på 7.500 meter og en effektiv rækkevidde på 1.800 meter.

Maskingeværet blev dog indført i 1950 under navnet TMG M/50 (Tungt Maskingevær model 1950).

TMG M50 og M2001 kan anvende forskellige typer ammunition: Fuldskarp, panserbrydende, panserbrand og sporlys. Panserbrydende ammunition kan gå gennem 22 mm panser, og maskingeværets primære anvendelsesområde er således bekæmpelse af køretøjer, ikke personel.

Kildehenvisninger

Maskingeværer
Børge Jansberg

Svend Børge Jansberg (17. november 1913 i Horsens – 6. januar 1993 i Glostrup) var en dansk kunstmaler og billedhugger, der desuden var socialchef i Høje-Taastrup Kommune. 

Som kunstner var Jansberg autodidakt. Han debuterede på Kunstnernes Efterårsudstilling i 1944. Jansberg begyndte som maler, og mange af hans værker er i dag at finde på Høje-Taastrup Rådhus. Han fik imidlertid smag for at arbejde tredimensionelt og lavede først skulpturer i træ, dernæst i rustfrit stål. Fælles for Jansbergs skuplturelle værker er deres stramme og enkle komposition. Jansberg var også aktiv indenfor kunstpolitik i lokalområdet og var bl.a. grundlægger af Hedeboegnens Kunstkreds.

Eksterne henvisninger 
 
 

Malere fra Danmark
Billedhuggere fra Danmark
Carlo Chow

Carlo Chow (født 9. maj 1960 i København) er fhv. sparekassedirektør for Sparekassen sparTrelleborg, samt fhv. bankdirektør for flere danske pengeinstitutter. Fire af disse; Sydbank i Lyngby, Lægernes Pensionsbank, Svenska Handelsbanken i Danmark og Føroya Bank i Danmark, har han været med til at starte op for grunden.

Carlo Chow forlod Sparekassen sparTrelleborg i 2007, som derefter skiftede navn til bankTrelleborg i forbindelse med pengeinstituttets børsnotering. 

I dag rådgiver Carlo Chow vækstvirksomheder om strategi og bestyrelsesarbejde i Danmark og udlandet. Herudover vejleder han virksomheder som har problemer pga. finanskrisen. 

Han er gift med Jeanne og har 2 børn.

Erhvervskarriere 
 1988: Filialdirektør i Sydbank Lyngby
 1992: Bankdirektør i Lægernes Pensionsbank
 1993: Vicedirektør i Svenska Handelsbanken i Danmark
 1994: Vicedirektør i Spar Nord Bank
 1997: Adm. direktør i sparTrelleborg
 2007: Adm. direktør i Føroya Banki i Danmark.

Eksterne henvisninger 
1. Carlo Chow's blog om strategi, ledelse, økonomi & finansiering

Referencer 

Personer fra København
Bankdirektører fra Danmark
Torben Royal

Torben Royal (født 19. oktober 1978) er en dansk tidligere fodboldspiller, der er erklæret fodboldinvalid på grund af kræft og efterfølgende amputation af højre ben.

Liv og karriere 
Royal er født i byen Højslev der ligger imellem Skive og Viborg. Her begyndte han som 5-årig at spille fodbold i Højslev Idrætsforening, og det viste sig hurtigt at der var talent i den unge mand. Som 15-årig rykkede han i 1993 sydpå til Viborg FF, hvor han var en markant forsvar- og midtbanespiller på klubbens ungdomshold. 

I marts 1994 kom belønning for den hårde træning da han blev udtaget til U-16 landsholdet. Her spillede han 3 kampe ved en turnering i Østrig. I august 1994 gik turen igen til Østrig med et ungdomslandshold. Denne gang var Torben Royal udtaget til U-17 landsholdet som skulle spille en 4-nationers turnering i byen Andorf. En måned senere spillede Royal de sidste 2 kampe i rødt og hvidt, da han var på banen i 2 EM-kvalifikations kampe for U-17 landshold i Rønne mod Sverige og Irland.

Da han fyldte 18 år skrev han en professionel kontrakt med Viborg FF samtidig med at han læste HH på en Team Danmark ordning. Han fik debut for førsteholdet i 1997 i en 1. divisionskamp mod Næstved Boldklub og oplevede da klubben rykkede op i Superligaen foråret 1998. Royal fik en alvorlig korsbåndsskade i højre knæ og nåede aldrig at spille en kamp i Superligaen. Efter flere skader og operationer går han i august 1999 til kontrol på Viborg Sygehus. Han kunne mærke en lille knude i højre lår som irriterede ham især når han kørte bil. Efter en scanning sendes han videre til Århus Kommunehospital. I september kom svaret på prøverne og diagnosen sagde at der var en kræftknude på størrelse med en knytnæve i højre lår.

Royal skulle opereres og lægerne lovede at han kan kunne gå normalt efter at de har fjernet knuden i låret. Men da de opererer ham i midten af september 1999 opdager de at kræften har spredt sig til knoglerne, og de lukker såret igen uden at gøre noget. Da Torben Royal vågner op fortæller lægerne ham at de er nødt til at amputere hele benet for at fjerne kræften fra kroppen. Efter den anden operation i slutningen af september vågner han op uden højre ben. I oktober 1999 gik det løs med otte ugers kemoterapi. Kemokuren sluttede med en marvtransplantation fra april til maj 2000, hvor han var isoleret i tre uger. Han fik stråler, kemoterapi og blodtransfusion. I løbet af tre uger taber Torben Royal sig 12 kg, og vægten er nede på under 50 kg..

I sommeren 2000 er Torben så meget klar efter operationen at han startede på Skive Handelsskole for at færdiggøre sin handelseksamen og derefter finde en elevplads. Det lykkedes og den 4. september 2000 startede Royal som kontorelev hos Østergaard Møbler i Roslev.

Både Torben Royal og Viborg FF fik erstatning fra forsikringselskabet, og Royal brugte bl.a. lidt af sine penge på en Audi A3 ombygget til handicapbil.

Referencer

Eksterne henvisninger 
 

Fodboldspillere fra Danmark
Fodboldspillere fra Viborg FF
Ronald Pofalla

Ronald Pofalla (født 15. maj 1959 i Weeze, Nordrhein-Westfalen) er en tysk politiker, der repræsenterer CDU. Fra 2009 til 2013 var han chef for Forbundskansleriet. 

Pofalla blev uddannet i socialpædagogik i 1981 og tog embedseksamen i jura fra Universität zu Köln i 1991. Siden har han haft advokatbestalling. Han har været medlem af CDU siden 1975 og var først aktiv i Junge Union. Han var formand for ungdomsorganisationens afdeling i Nordrhein-Westfalen fra 1986 til 1992. Siden 1990 har han været medlem af Forbundsdagen. Fra 2004 til 2005 var han stedfortrædende formand for CDU/CSU-fraktionen i Bundestag, og fra 2005 til 2009 partiets generalsekretær. Fra 28. oktober 2009 til 17. december 2013 var han forbundsminister for særlige opgaver (Bundesminister für besondere Aufgaben) og chef for Forbundskansleriet under regeringen Angela Merkel II. Efter Forbundsdagsvalget 2013 trak han sig tilbage fra regeringen.

Eksterne henvisninger 

 Ronald Pofallas personlige hjemmeside 
 Biografi ved Forbundsdagen 

Ministre fra Tyskland
Medlemmer af Forbundsdagen
Politikere fra CDU
Personer fra Nordrhein-Westfalen
Rainer Barzel

Rainer Candidus Barzel (20. juni 1924 i Braunsberg, Østpreussen – 26. august 2006 i München) var en tysk politiker, der var leder af CDU/CSU-fraktionen i Forbundsdagen fra 1964 til 1973 og formand for CDU fra 1971 til 1973. Ved valget i 1972 var han CDU/CSU's kanslerkandidat, men tabte til SPD's kandidat Willy Brandt.

Barzel, der var uddannet jurist, blev medlem af Forbundsdagen i 1957. Han var minister for altyske spørgsmål i Konrad Adenauers regering 1962-1963 og blev året efter formand for CDU/CSU-fraktionen, hvilket han var helt til 1973. Han blev partiformand i 1971 og anførte som sådan oppositionens kritik af SPD-regeringens østpolitik, der indebar en normalisering af forholdet til DDR og Sovjetunionen. Han stillede op som modkandidat til Willy Brandt i 1972, men tabte. Har forsøgte sig samme år med et mistillidsvotum til Brandts koalitionsregering, men den faldt med to stemmer. Senere kom det frem, at to af CDU's parlamentarikere var blevet bestukket af Stasi til at stemme imod. 

Fra 1982 til 1983 var Barzel minister for indre anliggender i Helmut Kohls regering. Han blev i 1983 præsident for Forbundsdagen, men trak sig i 1984, da det blev offentligt kendt, at han havde været involveret i Flick-affæren.

Ministre fra Tyskland
Medlemmer af Forbundsdagen
Politikere fra CDU
Heinrich von Brentano di Tremezzo

Heinrich von Brentano di Tremezzo (født 6. juni 1904 i Offenbach am Main, død 14. november 1964 i Darmstadt) var en tysk politiker, der var medlem af CDU. Han fungerede som Tysklands udenrigsminister i Konrad Adenauers regering i perioden fra 1955 til 1961.

Heinrich von Bretano, der var af italiensk adelig afstamning var uddannet jurist og fungerede i 1943-45 som offentlig anklager i Hanau.

Efter 2. verdenskrig var Brentano en af grundlæggerne af CDU i Hessen og blev medlem af Landdagen i Hessen i 1946 og fra 1947 formand for CDU's gruppe i parlamentet. Han blev valgt ind i Forbundsdagen ved valget i 1949. Han var leder af CDU/CSU's gruppe i Forbundsdagen fra 1949 til 1955 og igen fra 1961 og frem til sin død.

Brentano var aktiv i den tyske europabevægelse og en vigtig person i forbindelse med etableringen af De Europæiske Fællesskaber (der siden blev til EU) og blev medlem af Europaparlamentet. Han var endvidere medlem af Europarådets Parlamentariske Forsamling.

Referencer

Eksterne links 

Udenrigsministre fra Tyskland
Medlemmer af Europa-Parlamentet fra Tyskland
Politikere fra CDU
Medlemmer af Forbundsdagen
Personer fra Offenbach am Main
Heinrich Krone

Heinrich Krone (1. december 1895 i Hessisch-Oldendorf – 15. august 1989 i Bonn) var en tysk politiker, der repræsenterede først Zentrum, senere CDU. 

Krone begyndte på teologistudiet i 1914, men blev hurtigt efter indkaldt til militærtjeneste under 1. verdenskrig. Efter krigen fortsatte han studierne og blev medlem af det katolske parti Zentrum i 1923. Han havde flere tillidsposter i partiet, og repræsenterede det i Reichstag fra 1925 til 1933. Efter det tredje riges fald spillede han en central rolle i opbygningen af det nye parti CDU. Han blev i 1949 medlem af Forbundsdagen og var fra 1955 til 1961 gruppeformand for CDU/CSU-fraktionen i parlamentet. Han afløste Heinrich von Brentano di Tremezzo, der blev formand igen da Krone fratrådte. Fra 1961 til 1964 var Krone minister uden portefølje og derefter til 1966 minister for forbindelser med Forbundsforsvarsrådet. 

Ministre fra Tyskland
Medlemmer af Forbundsdagen
Politikere fra CDU
Alfred Dregger

Alfred Dregger (født 10. december 1920 i Münster, død 29. juni 2002 i Fulda) var en tysk politiker, der repræsenterede CDU.

Efter endt skolegang i Werl gik han i Wehrmacht i 1939. Her tjente han til afslutningen af 2. verdenskrig og fik rang af kaptajn. I 1946 påbegyndte han jurastudiet og blev i 1950 dr.jur.

Han begyndte sin politiske karriere som overborgmester i Fulda, hvilket han var fra 1956 til 1970. I 1969 blev han valgt til CDU's hovedbestyrelse. Fra 1962 til 1972 var han desuden medlem af Landdagen i Hessen. I 1972 blev han medlem af Forbundsdagen og var her bl.a. gruppeformand for CDU/CSU-fraktionen fra 1982 til 1991. 

Dragger var kendt som en standhaftig konservativ og var et af de mest prominente medlemmer af den såkaldte Stahlhelm-fraktion – en nationalkonservativ gruppering i CDU. Han var bl.a. ophavsmand til sloganet Freiheit statt Sozialismus.

Referencer 

Medlemmer af Forbundsdagen
Borgmestre fra Tyskland
Politikere fra CDU
Personer fra Münster
Friedrich Merz

Friedrich Merz (født 11. november 1955 i Brilon, Nordrhein-Westfalen) er en tysk politiker, som har været formand for CDU siden januar 2022.

Merz studerede fra 1976 jura ved Rheinische Friedrich-Wilhelms-Universität Bonn og fuldførte i 1985 sin juridiske embedseksamen. Derefter arbejdede han som dommer i Saarbrücken og fra 1986 som advokat.

I 1989 blev han valgt til Europa-Parlamentet, men sad kun en enkelt periode, idet han blev valgt til Forbundsdagen i 1994. Fra 2000 til 2002 var han formand for CDU/CSU's fraktion i parlamentet. Siden 2002 har han været næstformand for fraktionen og fra 2000 til 2004 var han medlem af partiets præsidium. 

Efter at Angela Merkel havde annonceret sin afgang som partiformand, forsøgte Merz at blive ny formand, men på CDU's forbundspartidag den 7. december 2018 fik han i anden valgrunde 482 af de 999 afgivne stemmer, mens Annegret Kramp-Karrenbauer fik 517 og blev valgt.

I december 2021 fik Merz 62,1 % af stemmerne ved en vejledende urafstemning blandt CDU's medlemmer om at finde en ny formand efter Armin Laschet. 31. januar 2022 blev afstemningsresultatet fulgt af en partikongres, og Merz blev formand. Ifølge det tyske  nyhedsbureau DPA ventes det at Merz vil føre en mere højreorienteret politik end den midtersøgende politik som CDU havde under Angela Merkel i en lang årrække.

Referencer

Eksterne henvisninger 

 Merz' officielle hjemmeside 

Medlemmer af Forbundsdagen
Medlemmer af Europa-Parlamentet fra Tyskland
Politikere fra CDU
Personer fra Nordrhein-Westfalen
Volker Kauder

Volker Kauder (født 3. september 1949 i Sinsheim) er en tysk politiker, der repræsenterer CDU.

Kauder tog juridisk embedseksamen i 1977 fra Albert-Ludwigs-Universität Freiburg. Han har bl.a. arbejdet i delstatsforvaltningen i Baden-Württemberg. 

Han blev medlem af Junge Union (JU) i 1966 og var fra 1969 til 1973 formand for ungdomsorganisationens afdeling i Konstanz. I 1990 blev han valgt til Forbundsdagen og var fra 2004 til 2005 generalsekretær for CDU. Fra 2005 til 2018 var han gruppeformand for CDU/CSU-fraktionen i Forbundsdagen.

Referencer

Eksterne henvisninger 

 Volker Kauders hjemmeside 

Medlemmer af Forbundsdagen
Politikere fra CDU
Personer fra Baden-Württemberg